laion/Wikipedia-Exotic huggingface dataset:
תיקון ליל שביעי של פסח

תיקון ליל שביעי של פסח הוא מנהג לקרוא את שירת הים ולעסוק בענייני קריעת ים סוף בליל שביעי של פסח, על פי מסורת חז"ל שבלילה זה התרחש נס קריעת ים סוף. מנהג המקובלים בצפת בתקופת האר"י היה לומר במהלך ליל שביעי של פסח לאחר חצות הלילה לימודים שונים ושירות, כשבכללם שירת הים. יש נוהגים לומר את שירת הים במהלך ליל שביעי של פסח, ויש מקפידים לומר אותה לאחר חצות הלילה או לפנות בוקר, שאז אירע הנס על פי המסופר בפרשת בשלח. יש נוהגים לקרוא מתחילת פרשת בשלח עד סוף שירת הים, ולאחר מכן לחזור על שלושת הפסוקים המתחילים במילים "ויסע", "ויבא", "ויט", שבכל אחד מהם יש 72 אותיות, ואחר כך נוהגים לומר תפילה שבה נזכרות שבעים ושתיים מילים המורכבות מהאותיות של שלושת הפסוקים שסידורן יוצר את השם בן שבעים ושתיים האותיות: וַיִּסַּע מַלְאַךְ הָאֱלֹהִים הַהֹלֵךְ לִפְנֵי מַחֲנֵה יִשְׂרָאֵל וַיֵּלֶךְ מֵאַחֲרֵיהֶם וַיִּסַּע עַמּוּד הֶעָנָן מִפְּנֵיהֶם וַיַּעֲמֹד מֵאַחֲרֵיהֶם. וַיָּבֹא בֵּין מַחֲנֵה מִצְרַיִם וּבֵין מַחֲנֵה יִשְׂרָאֵל וַיְהִי הֶעָנָן וְהַחֹשֶׁךְ וַיָּאֶר אֶת הַלָּיְלָה וְלֹא קָרַב זֶה אֶל זֶה כָּל הַלָּיְלָה. וַיֵּט מֹשֶׁה אֶת יָדוֹ עַל הַיָּם וַיּוֹלֶךְ ה' אֶת הַיָּם בְּרוּחַ קָדִים עַזָּה כָּל הַלַּיְלָה וַיָּשֶׂם אֶת הַיָּם לֶחָרָבָה וַיִּבָּקְעוּ הַמָּיִם. — שמות פרק י"ד פסוקים י"ט-כ"א בספר חמדת ימים הובא נוסח של 'תיקון' שנועד להיאמר במשך הלילה כולו, והוא נדפס לימים בספר 'קריאי מועד'. אולם יש מהאחרונים שהתנגדו לכך, בעקבות חשד שהספר קשור לשבתאות. כיום ישנם נוהגים לומר את הנוסח במלואו, ויש אומרים רק את שירת הים. במקומות שסמוכים לשפת הים היו שנהגו לשיר את השירה ליד הים. במסגרת התיקון, יש שנהגו לשיר את כל עשר השירות שיש בתנ"ך (מזמור שיר ליום השבת, שירת הים, שירת הבאר, שירת האזינו, שירת השמש [יהושע י, יב ואילך], שירת דבורה, שירת חנה [שמואל א' פרק ב'], שירת דוד, שיר השירים ועוד היום בנוב [הפטרת אחרון של פסח – ישעיה י, לב ואילך]). בחסידות חב"ד נהגו להישאר ערים כל הלילה וללמוד תורה. תיקון ליל שבועות תיקון ליל הושענא רבה אודות עניינו של תיקון ליל שביעי של פסח כף החיים אורח חיים סימן ת"צ סעיף קטן ס"ב. ספר לשון חכמים שכתב רבי יוסף חיים מבגדאד, חלק א' סימן נ"ו. שמואל ישמח, אמירת שירת הים ואמירת התיקון בליל שביעי של פסח, האוצר יד, ניסן תשע"ח, עמ' קלד "שירת הים" על חוף ים סוף תיערך הערב על ידי חיילי צה"ל, מעריב, 8 באפריל 1969; תושבי אילת ואורחיה יחגגו הלילה את נס קריעת ים סוף סדר ליל שביעי של פסח תשפד.pdf, באתר Google Docs
אורידיקה (ארגוס)

במיתולוגיה היוונית, אֶוּרִידִיקֶה (יוונית עתיקה: Εὐρυδίκη "צדק רחב", נגזרת מ-ευρυς (אֶוּרִיס, "רחב") ו-δικη (דִיקֶה, "צדק") הייתה נסיכה בעיר ספרטה שהייתה למלכת ארגוס. אורידיקה הייתה בתם של המלך לאקדיימון והמלכה ספרטה, המייסדים האגדיים של ספרטה ובכך אחות לאמיקלס. מאוחר יותר, אורידיקה נישאה למלך אקריסיוס מארגוס והפכה לאמה של דנאה שהולידה את הגיבור המהולל פרסאוס. בתה הנוספת הייתה אולי אוורטה, אשתו של אוינומאוס, מלך פיסה (אנ') באליס (אנ'). בכמה מקורות, אשתו של אקריסיוס נקראה אגניפה. אפולודורוס, ביבליותקה, 2.2.2 היגינוס (אנ'), פאבולות, 84 היגינוס, פאבולות, 63; סכוליה, אפולוניוס, ארגונאוטיקה, 4.1091 ערך זה הוא קצרמר בנושא מיתולוגיה ובנושא יוון העתיקה. אתם מוזמנים לתרום לוויקיפדיה ולהרחיב אותו.
קרב וולטורנו

קרב וולטורנו (באיטלקית: La battaglia del Volturno) מתייחס לסדרה של עימותים צבאיים בין מתנדביו של ג'וזפה גריבלדי לכוחות ממלכת שתי הסיציליות, שהתרחשו סביב נהר וולטורנו, בין הערים קפואה וקסרטה בצפון קמפניה, בספטמבר ובאוקטובר 1860. הקרב העיקרי התרחש ב-1 באוקטובר 1860 בין 30,000 גריבלדינים (רובם סיציליאנים שערקו, כולל מקלבריה) לבין 25,000 חיילי בית בורבון (נפוליטנים). לוחמי מסע האלף של גריבלדי כבשו את סיציליה וכן חלק גדול מדרום איטליה בסערה, ונכנסו לנאפולי ב-7 בספטמבר בעת שהמלך פרנצ'סקו השני, מלך שתי הסיציליות, נס וניסה למצוא מקלט במבצר החזק של גאטה, באמצע הדרך בין רומא לנאפולי. בינתיים התארגן מחדש הצבא הנפוליטני בקפואה, תחת המרשל ג'וסואה ריטוצ'י. ההתכתשויות הראשונות עם מתנדביו של גריבלדי התרחשו ב-26 וב-29 בספטמבר. ב-30 בספטמבר חצה חיל נפוליטני את נהר וולטורנו בטריפליסקו, כשהוא צועד לעבר סנטה מריה א-וולונו, אך נעצר על ידי שתי חטיבות של גריבלדי. למחרת החליט ריטוצ'י על התקפה חזיתית עם שתי דיוויזיות נגד הכח המרכזי של גריבלדי, שכבש והחזיק בקו מסנט'אנג'לו בפורמיס וסנטה מריה א-ויקו. על פי תוכניתו של ריטוצ'י, לאחר שיביס את האויב, אמור היה להגיע לקסרטה ולאחר מכן לנאפולי עצמה. גריבלדי רצה לחצות את הוולטורנו, לעכב את הצבא הנפוליטני בקאפואה, ולמנוע מהמלך פרנצ'סקו השני להגיע לגאטה. הצבא הנפוליטני ניסה לאגף את כוחותיו של גריבלדי בין הכוחות בקאפואה, לבין אלה של יחידותיהם של מכל ורויה בדוג'נטה. ב-1 באוקטובר, לפני 6 בבוקר, תקף הגנרל הנפוליטני אנפאן דה ריברה את ג'אקומו מדיצ'י בסנטאנג'לו, מפקדי היחידות הנפוליטניות טבאקי ורוג'רי תקפו את מילביז ומתנדביו בסנטה מריה, ומכל, בראש חיילים שווייצרים ובווארים, התקדם לעבר נינו ביקסיו במדאלוני. גריבלדי שלח תגבורת למילביז ולמדיצ'י. בשעה 14:00, פתחו השניים במתקפת נגד, ודחקו את הנפוליטנים לעבר קפואה. בהמשך, אחר הצהריים, נסוג גם מכל עם שרידי צבאו. לדברי שנייד, "גריבלדי ניצח בדוחק בקרב וולטורנו. צבא הדרום הציב את קפואה במצור, והכוחות הפיימונטים צעדו אל גאטה, שם מצא המלך הנפוליטני לשעבר מקלט". כמות הנפגעים בקרב מתנדבי גריבלדי הייתה גבוהה: 306 הרוגים ו-1,327 פצועים, אך הכוחות הנפוליטניים איבדו כמעט 1,000 הרוגים ופצועים ומעל 2,000 נפלו בשבי. צבא בורבון לא הצליח לנצל את ניצחונו כדי לכבוש את קאסרטה. שני הצבאות גילו אומץ, פרט אולי למשמר המלכותי ולכוחותיו של רואיז דה בלסטרוס, שהיו הגורם הגדול ביותר לתבוסה. גריבלדי נאלץ לבקש תגבורת חיילים מהצבא המלכותי של סרדיניה. אולם בעוד פרנצ'סקו השני רצה לאלץ את כוחות גריבלדי לתקוף שוב, הגנרלים שלו המליצו לארגן מחדש את הכוחות. כך הוא עזב את קפואה לגאטה, ולא היה מסוגל לכבוש מחדש את כסאו. עד מהרה הגיעה תגבורת פיימונטה, הביסה את הכוחות המלכותיים בגאטה, וגרמה למלך לעזוב לאחר מצור ארוך. ריסורגימנטו המצור על גאטה (1860) מדיה וקבצים בנושא קרב וולטורנו בוויקישיתוף סרינו באדון ג'ובאני, וולטורנו 1860. L'ultima battaglia, ב-Commissione Italiana di Storia Militare, Società Italiana di Storia Militare, L'anno di Teano, Atti del Convegno Nazione CISM-SISM su il Risorgimento e l'Europa, Roma 2011, pp. 273–307. Volume degli atti [1], testo dell'articolo [2], tavole ed illustrazioni [3]. Schneid, Frederick (2012). The Second War of Italian Unification 1859-61. Oxford: Osprey Publishing. pp. 67–70. ISBN 9781849087872. From Spanish Wikipedia
טף (ויילס)

נהר הטף (באנגלית: River Taff, בוולשית: Afon Taf) הוא נהר הזורם בדרום ויילס. מוצא הנהר הוא ברכס הרי הברקון ביקונס, משם שני היובלים של הנהר "טף הקטן" (Taf Fechan) ו"טף הגדול" (Taf Fawr) יורדים דרומה ונפגשים בעיירה מרת'ר טידוויל לייצירת נהר הטף. לאחר שהנהר עובר במסלולו את מרת'ר טידוויל, הוא ממשיך דרומה כ-17 קילומטרים כאשר בעיירה אברקאנון נשפך עליו נהר הקאנון, שבעה קילומטרים במורד הנהר נשפך לתוכו גם נהר הרונד'ה (החוצה את מחוז רונד'ה קינון טף) בעיירה פונטיפריד'. משם הטף ממשיך בזרימתו דרומה ועובר במרכז העיר קארדיף ולבסוף נשפך לתעלת בריסטול במפרץ קארדיף.
גיל טופז

גיל טופז (נולד ב-1969, ה'תשכ"ט) הוא איש עסקים ישראלי ומנכ"ל משותף של אלטשולר שחם אשראי, לשעבר מנכ"ל בנק ירושלים. גיל נולד בנתניה וגדל באבן יהודה. למד בתיכון אורט יד לבוביץ, נתניה והוא בעל תואר ראשון בכלכלה וחשבונאות .B.A, תואר ראשון במשפטים LL.B, ותואר שני במנהל עסקים M.B.A, כולם מאוניברסיטת תל אביב. לגיל רישיון עריכת דין ורישיון ראיית חשבון. גיל מילא שורה של תפקידים בכירים בגופים פיננסים מובילים בישראל ובין היתר כיהן כמנכל בנק ירושלים, מילא שני תפקידי סמנכ"ל וחבר הנהלה בחברת כרטיסי האשראי כ.א.ל הראשון כ־CRO - מנהל הסיכונים הראשי ובתפקידו השני סמנכ"ל - ראש אגף לקוחות פרטיים. קודם לתפקידו זה עבד גיל בבנק הפועלים שם מילא מספר תפקידים משמעותיים – וביניהם ניהול האשראי הקמעונאי בבנק, כיהן כמנהל קשרי לקוחות בחטיבה העסקית וניהל את האסטרטגיה בחטיבה הקמעונאית. ב-30 ביוני 2015 מונה גיל למנהל הכללי של בנק ירושלים, ובמהלך שנת 2022 לאחר כ-7 שנות כהונה סיים את תפקידו בבנק. במרץ 2022 הקים גיל כמייסד משותף עם הגר פרץ דיין את חברת קרדיטים עסקים וצמיחה בע"מ בה הם שימשו ביחד כמנכ"לים משותפים. ביוני 2024 דווחה ידיעה לבורסה לפיה חברת קרדיטים נרכשה על ידי אלטשולר שחם באמצעות חברת אלטשולר שחם אשראי. במסגרת העסקה יוקצו למייסדים 10% בחברה הרוכשת והם ימשיכו לנהל את הפעילות הנרכשת. גיל נשוי ואב לשלושה ילדים, מתגורר בבני עטרות. גיל טופז, ברשת החברתית LinkedIn טליה לוין, ‏האיש שרוצה להיות שובב: גיל טופז מוביל בנקאות חדשה, באתר מעריב אונליין, 4 בינואר 2020 דוד רוזנטל‏, מנכ"ל בנק ירושלים גיל טופז הודיע על סיום תפקידו, באתר וואלה, 16 בינואר 2022 רועי ויינברגר, ‏אלטשולר מצטרף למתחרים: האם יצליחו לשנות את עולם האשראי?, באתר גלובס, 9 ביוני 2024 רועי ויינברגר, ‏מנכ"ל בנק ירושלים גיל טופז הודיע על סיום תפקידו, באתר גלובס, 16 בינואר 2022 אלמוג עזר, מגוונת: אלטשולר שחם נכנסת לתחום האשראי החוץ בנקאי, באתר כלכליסט, 9 ביוני 2024
יעל אשכנזי

יעל אשכנזי (נולדה ב-17 בנובמבר 1976), היא מאמנת שחייה ישראלית. מאמנת ראשית במכבי ראשון לציון כעשרים שנה. הובילה אותה לזכייה בתואר סגנית אלופת ישראל (קיץ 2023) ואלופת הנוער (קיץ 2023 וחורף 2024). אימנה בצוות המאמנים של נבחרות ישראל באליפות אירופה בבריכת 25 מטר (נתניה 2015) ונבחרת ישראל באליפות העולם לנוער (נתניה 2023). אשכנזי נולדה וגדלה ברחובות, בת אמצעית מבין 3 אחיות. החלה לשחות במרכז וייסגל בגיל 4, בגלל מחלה של ניוון שרירים עם סיכוי קטן לחיות. לאחר שליחת ביופסיה לארצות הברית התברר שמדובר במחלת דרמטומיוזיטיס ולא ניוון שרירים. היא טופלה כחצי שנה בסטרואידים. בשנים 1984–1987 התגוררה עם משפחתה במונטווידאו, אורוגוואי בשל עבודתם של הוריה, שעבדו כמורים ונשלחו מטעם משרד החינוך. שם זכתה באליפות אורוגוואי בשחייה לילדות. עם חזרתה לארץ התאמנה במכבי ראשון לציון בהדרכתם של נלו בילדרמן ושושי בילדרמן בתו. מגיל צעיר הצטיינה בשחייה וזכתה באליפות ישראל לגילאים השונים וקבעה שיאי גילאים. באליפות אירופה לנוער שנערכה בסקוטלנד ב-1992 סיימה במקום תשיעי במשחה ל-100 מטר גב. אותה שנה השתתפה במשחקי מכבי שנערכו באורוגוואי. היא התאמנה עד שהתגייסה לצבא. בשנים 1995–1997 שרתה בצבא. בתפקיד האחרון שימשה כמ"פ טירוניות בנח"ל. היא השתחררה בדרגת סרן. בשנת 2003 סיימה תואר ראשון בשיקום נכים ותעודת הוראה בחינוך גופני במכללת וינגייט. תוך כדי לימודיה החלה לעבוד כמאמנת שחייה משנת 2003 במכבי וייסגל וכמאמנת שחייה בכירה משנת 2004 במכבי ראשון לציון. משנת 2008 בעלת תואר שני במדעי ההתנהגות במכללת וינגייט. משנת 2022 בוגרת קורס בפסיכולוגיה של הספורט. באליפות אירופה (בריכת 25 מטר) שנערכה בישראל בשנת 2015 עבדה בצוות המאמנים של הנבחרת הלאומית. בשנת 2020 הקימה ומאמנת את Team Elite, המורכבת מ-12 שחיינים המובילים של קבוצתה הזוכים לתנאי אימון משופרים. בשנת 2023 אימנה את נבחרת ישראל באליפות העולם לנוער. אותה שנה הובילה את קבוצתה לסגנות אליפות ישראל (מקום ראשון בין הנשים) ואלופת הנוער. בפברואר 2024 הובילה את הקבוצה לזכייה נוספת באליפות הנוער ולמקום שני לבוגרות. בין השחיינים הבולטים שאימנה אשכנזי, נמנים אלופי ישראל בשחייה: תום מיניס ותומר שוסטר שייצגו את ישראל באליפות אירופה (בלגרד 2024), קרן אייזברוך, אליסה משקוביץ וניק רוזנברג חבר נבחרת ישראל. "אין סיבה שיהיה הבדל בין מאמן למאמנת", אתר איגוד השחייה בישראל, 8 במרץ 2021 גיא דר, כששתי מאמנות שחייה שיתפו פעולה למען העצמת נשים בספורט בחברה הערבית, באתר shvoong, ‏22 ביוני 2023 גיא דר, מגולובטי עד גולדין: הכירו את נבחרת הנוער של ישראל לאליפות העולם בשחייה, באתר shvoong, ‏3 בספטמבר 2023 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יעל אשכנזי".
העמותה האסלאמית למען יתומים ונזקקים

העמותה האסלאמית למען יתומים ונזקקים (הידועה בכינויה "עמותת סיוע 48") הייתה אחת מעמותות הבית של מפלגת רע"מ שנחשדה על ידי רשם העמותות במימון טרור וקשרים לארגון הטרור חמאס ובנוסף, היא הייתה הזרוע החברתית של התנועה האסלאמית. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. העמותה הוקמה בשנת 1996 ובעשור האחרון לפעילותה גייסה למעלה מ-200 מיליון ש"ח למען מטרותיה. יו"ר רע"ם מנסור עבאס אמר ש"פרויקט הרשימה המאוחדת בכנסת אינו הפרויקט החשוב ביותר של התנועה האסלאמית, אלא השלישי או הרביעי, לאחר עמותת אל־אקצא ועמותת הסיוע למען יתומים". מנכ"ל העמותה הוא ראזי עיסא ששימש חבר ב"מועצת השורא" של התנועה האסלאמית, כיו"ר ועידת רע"ם, חבר צוות המשא ומתן הקואלציוני מטעמה ואף התמודד מטעמה לכנסת ה-24. ב-31 באוקטובר 2021, בעקבות מחקר של פורום "בוחרים בחיים" ששודר בתוכניתה של אילה חסון בכאן 11, יושב ראש הציונות הדתית בצלאל סמוטריץ' פנה לרשם העמותות בבקשה לפירוק עמותת סיוע 48 אשר לפי התחקיר, העמותה בניהולו של מר ראזי עיסא מקיימת קשר עם ארגון החמאס ברצועת עזה ומעבירה תרומות מתחומי מדינת ישראל אל משפחות החללים בעזה. ב-1 בנובמבר 2021, משפחות חללי מערכות ישראל מארגון עד כאן! ומפורום "בוחרים בחיים" הפגינו מול משרדי עמותת סיוע 48 ודרשו מממשלת ישראל לוודא שכספי רע"מ לא זולגים לחמאס. ב-15 בנובמבר 2021, ארגון שורת הדין עיקל 427 מיליון ש"ח מכספי עמותת סיוע 48 המיועדים לחמאס בעקבות עתירה שהוגשה להוצאה לפועל בשם משפחת גביש אשר ארבעה מבני משפחתם נרצחו בפיגוע ירי ביישוב אלון מורה בתקופת האינתיפאדה השנייה. העמותה העבירה עשרות מיליוני שקלים לחמאס. ב-14 בפברואר 2024, הרשימה הערבית המאוחדת והתנועה האסלאמית טענו כי לא ידעו שאגודה טורקית אליה הועברו כספי סיוע הייתה מוגדרת ארגון טרור המקושר לחמאס והאשימו גורמי ימין בישראל בטענה שהסיתו נגדה. ב-9 באפריל 2024, בעקבות פניית ארגון "עד כאן!" בנושא, בית המשפט המחוזי בתל אביב פסק כי חשבונות עמותת סיוע 48 של מפלגת רע"מ ימשיכו להיות חסומים בעקבות חשדות למימון טרור. בעקבות החשדות למימון טרור פנה פורום "בוחרים בחיים" לרשם העמותות בדרישה שיביא לפירוק העמותה וכן של עמותת המעשים ההומניטאריים, ובחודש אפריל 2024 נפתחו הליכי הפירוק. אתר האינטרנט הרשמי של העמותה האסלאמית למען יתומים ונזקקים ציפורה סימן טוב, חשיפה: כך פועלת מפלגת רע”מ יחד עם עמותת חמאס, באתר עכשיו 14, 21 בפברואר 2024 יפעת ארליך, תחקיר: הקשרים בין העמותה המקורבת לרע"מ לבין ארגונים תומכי טרור, באתר ישראל היום, 20 באוקטובר 2022 בקשה לפירוק העמותה מהתחקיר של אילה חסון, באתר "סרוגים", 31 באוקטובר 2021 יורי ילון, יאיר אלטמן, המשפחות השכולות דורשות: "לוודא שכספי רע"מ לא זולגים לחמאס", באתר ישראל היום, 1 בנובמבר 2021 צו עיקול כספי לחמאס דרך עמותת "סיוע 48", באתר הקול היהודי, ‏15 בנובמבר 2021 דלית הלוי, רע"מ והתנועה האיסלאמית: נמשיך להעביר סיוע לעם הפלסטיני, באתר ערוץ 7, 14 בפברואר 2024 בנצי רובין, ‏הפסד צורב למפלגת רע"מ: החשבונות ישארו חסומים, באתר "סרוגים", 9 באפריל 2024 חשד לשיתוף פעולה עם חמאס: עמותת 'סיוע 48' פורקה, באתר קול ברמה, ‏17 באפריל 2024 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "העמותה האסלאמית למען יתומים ונזקקים".
מרת'ר טידוויל (מחוז)

המחוז העירוני מרת'ר טידוויל (באנגלית: Merthyr Tydfil County Borough, בוולשית: Bwrdeistref Sirol Merthyr Tudful) הוא מחוז ממחוזות ויילס, בדרום ויילס, הממלכה המאוחדת. המחוז נוצר בשנת 1905 כמחוז עירוני על בסיס נפה היסטורית באותו השם של מחוז גלמורגן, הוא נוסד כמחוז נפרד משום הגידול הניכר של מרת'ר טידוויל הודות להפתחות המשמעותית בתעשיית הברזל, הפלדה והפחם באזור עמק הטף. המחוז חולש על האזור הצפוני של עמק נהר הטף, הוא המחוז העירוני של העיירה מרת'ר טידוויל שהיא גם עיר הבירה והמרכז האדמיניסטרטיבי של המחוז. מחוז מרת'ר טידוויל גובל מכיוון צפון עם מחוז פוויס, מחוז רונד'ה קינון טף ממערב ומחוז קרפילי ממזרח. שטחי המחוז כוללים את עמק הטף, חלקו הצפוני והפחות מיושב נמצא בגבולות שמורת הטבע ברקון ביקונס. אוכלוסיית המחוז כולה מונה 58,866, כאשר כ-75% ממנה מתגוררת בעיירה מרת'ר טידיוויל עצמה. מלבד העיירה, במחוז נמצאות מספר עיירות קטנות בהם דאולייס (Dowlais) עם 6,926 תושבים, טרהאריס (Treharris) עם 6,356 תושבים, טריד-אי-רו (Troed-y-rhiw) עם 5,296 תושבים ואברוון (Aberfan) עם 2,429 תושבים שבה התרחש ב-1966 אסון אברוון בו נהרגו 116 ילדים ו-28 מבוגרים כתוצאה ממפולת בוץ. מדיה וקבצים בנושא מרת'ר טידוויל בוויקישיתוף אתר האינטרנט הרשמי של מרת'ר טידוויל place/Merthyr-Tydfil-county-borough-Wales מרת'ר טידוויל, באתר אנציקלופדיה בריטניקה (באנגלית) נכון לשנת 2021. נכון ל-2011.
Rock 'n' Roll Kids

"Rock 'n' Roll Kids" (בעברית: "ילדי רוק אנד רול") הוא שיר מאת הזמרים האירים פול הרינגטון וצ'רלי מקגטיגן שנכתב על ידי ברנדן גרהם. השיר ייצג את אירלנד באירוויזיון 1994, זכה בתחרות, היה הניצחון השישי של אירלנד באירוויזיון, וייצג פעם שלישית חסרת תקדים ברציפות שאותה מדינה זכתה בתחרות. היה מיתוס בתקשורת האירית שהשיר נבחר בכוונה שלא לזכות. מכיוון שכללי התחרות מצפים שהזוכה של השנה הקודמת יארח את המהדורה הבאה של התחרות, עולה הטענה שמערכת השידור האירית לא הייתה מוכנה לעשות זאת שנה שלישית ברציפות, ומכאן הבחירה; זה מעולם לא הוכח. אפילו כשאירלנד אירחה את האירוע ב-1997, הנציג האירי, מארק רוברטס, אישר שרשות השידור האירית, RTÉ, רצתה שהוא יזכה בתחרות, מכיוון שהם עשו עסקה עם BBC לארח את האירוע בשנה שלאחר מכן במקרה של ניצחון אירי נוסף. השיר, לעומת זאת, זכה בתחרות והוא פופולרי בקרב מעריצי האירוויזיון, אפילו בוצע בחלקו על ידי מקגטיגן ויאקוב סווייסטרופ בספיישל שיר היובל באירוויזיון בסוף 2005. זה היה השיר הזוכה הראשון אי פעם שבוצע ללא ליווי תזמורתי, שכן הגיטרה של מקגטיגן והפסנתר של הרינגטון היו הכלים היחידים הדרושים. זו הייתה גם הפעם הראשונה בתחרות כאשר שיר סיים עם למעלה מ-200 נקודות. לשיר היו במקור שבעה בתים, המייצגים עשורים שונים, כולל שנות ה-60, ה-70, ה-80 וה-90, אך בעצת דיג'יי, גרהם הסיר את שני הבתים האחרונים מכיוון שהם חשו שהשיר ארוך מדי. לדברי גרהם, "ראיתי את השיר כשיר קטן, כשיחה במטבח, ורציתי שהמאזינים יימשכו לתוך המטבח הזה, ואל השיחה הזאת". השיר בוצע שלישי בסדר ההופעות בתחרות, אחרי פינלנד ולפני קפריסין. בתום ההצבעה השיר קיבל 226 נקודות, ומוקם במקום הראשון מתוך 25 שירים. Lynch, Michael (2016). What's Another Year (First ed.). Dublin: Liberties Press. p. 133. ISBN 978-1-910742-43-3. The Irish Charts - All there is to know, irishcharts.ie
Did You Know That There's a Tunnel Under Ocean Blvd (שיר)

"Did You Know That There's a Tunnel Under Ocean Blvd" (בעברית: "האם ידעת שיש מנהרה מתחת לשדרות האוקיינוס") הוא שיר של הזמרת-יוצרת האמריקאית לנה דל ריי. השיר יצא לאור ב-7 בדצמבר 2022 כסינגל המוביל מתוך אלבום האולפן התשיעי שלה, Did You Know That There's a Tunnel Under Ocean Blvd. דל ריי כתבה את השיר עם מייק הרמוסה והשניים הפיקו אותו יחד עם ג'ק אנטונוף, דרו אריקסון וזאק דוז. השיר הוא בלדה איטית, בארוק פופ ופופ תזמורתי. בראיון יחד עם בילי אייליש, חשפה דל ריי כי "Did You Know That There's a Tunnel Under Ocean Blvd" הוא הרצועה הראשונה באלבום בעל אותו השם. בנוסף, חשפה דל ריי כי קראה כך לאלבום ולשיר בהשראת מנהרה מתחת לבניין ג'רג'ינס טראסט בלונג ביץ' (אנ'), קליפורניה, והשיר "Don't Forget Me" של הארי נילסון משנת 1974. מידע על היצירה "Did You Know That There's a Tunnel Under Ocean Blvd" באתר מיוזיק בריינז מידע על הסינגל "Did You Know That There's a Tunnel Under Ocean Blvd" באתר מיוזיק בריינז מידע על היצירה "Did You Know That There's a Tunnel Under Ocean Blvd" באתר Discogs מילות השיר "Did You Know That There's a Tunnel Under Ocean Blvd" באתר Genius Jones, Damian (7 בדצמבר 2022). "Lana Del Rey announces new album and single 'Did You Know That There's A Tunnel Under Ocean Blvd'". NME. נבדק ב-8 בדצמבר 2022. {{cite web}}: (עזרה) Martoccio, Angie; Mier, Tomás (7 בדצמבר 2022). "Lana Del Rey Asks on New Album, 'Did You Know That There's A Tunnel Under Ocean Blvd'". Rolling Stone. נבדק ב-8 בדצמבר 2022. {{cite journal}}: (עזרה) Griffiths, George (8 בדצמבר 2022). "Lana Del Rey's ninth album Did You Know There's A Tunnel Under Ocean Blvd will be released early next year". Official Charts Company. נבדק ב-9 בדצמבר 2022. {{cite web}}: (עזרה) Lent, Caitlin (2023-02-14). "Lana Del Rey and Billie Eilish Fall in Love". Interview Magazine (באנגלית אמריקאית). נבדק ב-2023-02-15.
מבצע נקר

מבצע נקר היה מבצע משולב של סיירת מטכ"ל וחיל האוויר הישראלי בעומק שטח מצרים בלילה בין 2-1 במרץ 1966. מבצע נקר היה חלק מסדרה של מבצעים משולבים של חיל האוויר וסיירת מטכ"ל. המבצע הוא חלק ממספר פשיטות משולבות של חיל האוויר וסיירת מטכ"ל שבוצעו בשטח מצרים ב-1963–1967 לפני מלחמת ששת הימים. המבצע תוכנן על ידי אברהם ארנן (מייסדה של סיירת מטכ"ל ומפקדה הראשון). מפקדי כוח סיירת מטכ"ל במבצע היו סרן נחמיה כהן ותא"ל דב תמרי, מפקד המסוק היה אל"ם אמיתי חסון (קברניט) אשר קיבל את עיטור המופת על חלקו במבצע. במבצע לוחמי סיירת מטכ"ל אספו מודיעין בעומק שטח מצרים לקראת מלחמת ששת הימים, בפועל מעבר לטיסה ולהנחתה בשטח – לא בוצעה ככל הנראה על ידי אנשי סיירת מטכ"ל פעילות מבצעית של ממש. מבצע שרקרק מבצע שלדג מבצע נקר, באתר גבורה עפר דרורי - מבצע נקר, באתר עופר. ד
נריטס (מיתולוגיה)

במיתולוגיה היוונית, נריטס (ביוונית עתיקה: Νηρίτης) היה אל ים זוטר, בנם של נראוס ודוריס האוקיינידית ואחיהם של חמישים הנראידות (כנראה אחיהם הזכר היחיד). הוא תואר כילד צעיר בעל יופי מדהים. לפי איליאנוס, למרות שנריטס מעולם לא הוזכר על ידי משוררים אפיים כמו הומרוס והסיודוס, הוא היה בכל זאת דמות נפוצה בפולקלור של הימאים. לפי אריסטו, השם נריטס (אנ') מתייחס למינים רבים של חלזונות ים. רוברט ביקס (אנ') מציע מקור טרום-יווני למילה. איליאנוס מצטט שתי גרסאות של המיתוס בנוגע לנריטס, שהן כדלקמן: בגרסה הראשונה, אפרודיטה, לפני עלייתה מהים לאולימפוס, התאהבה בנריטס. כשהגיע הזמן לה להצטרף לאלים האולימפיים, היא רצתה שנריטס ילך איתה, אך הוא סירב, והעדיף להישאר עם משפחתו בים. אפילו העובדה שאפרודיטה הבטיחה לו זוג כנפיים לא גרמה לו לשנות את דעתו. לאחר מכן, האלה הנבזית הפכה אותו לרכיכה ונתנה את הכנפיים לבנה ארוס. בגרסה השנייה, נריטס היה אהוב על פוסידון וענה לרגשותיו. אהבתם הייתה מקור האהבה ההדדית (אנטרוס (אנ')). פוסידון גם הפך את נריטס לעגלון שלו; הילד נהג במרכבה במהירות מדהימה, להערצתם של יצורי ים שונים. אל השמש הליוס, מסיבות שאינן ידועות למקורותיו של איליאנוס, הפך את נריטס לרכיכה; הנרטיב של סיפור האהבה מופרע על ידי הליוס שמתרעם על מהירותו של הילד, אך ללא שום הסבר מאחוריו, מה שמאפשר לאיליאנוס לשער ששני האלים היו יריבים מאוהבים והליוס אולי רצה את חיבתו של הילד לעצמו והיה נפגע מסירובו. גרסה אחרת אומרת שנריטס איתגר את הליוס למירוץ מרכבות והפסיד. כעונש על ההיבריס שלו, הפך אותו הליוס לרכיכה. במאה התשע-עשרה זוהו כמה פסלוני טרקוטה מהאי היווני אגינה על ידי הארכאולוג הגרמני קרל ברנהרד סטארק כייצוגים אמנותיים של אפרודיטה עם נריטס. אדוניס גנימדס פלופס פאתון גרימל, s.v. נריטס, עמ'. 308 איליאנוס, דה נטורה אנימליום (על טבע החיות) 14.28 ביקס, עמ' 1017 סנדרס וחב'. 2013, עמ' 86 נריטס, באתר תאואי (באנגלית) וגנר 1898, s.v. נריטס שטרק 1865, עמ' 71-80 נריטס, באתר תאואי (באנגלית) ערך זה הוא קצרמר בנושא מיתולוגיה ובנושא יוון העתיקה. אתם מוזמנים לתרום לוויקיפדיה ולהרחיב אותו.
ריצ'רד פרנסיס

ריצ'רד פרנסיס (באנגלית: Richard D. Francis; נולד ב-1969 בערך) הוא מנהל בריטי בתעשיית התרופות, מנכ"ל חברת טבע תעשיות פרמצבטיות מאז ינואר 2023. פרנסיס הוא בעל תואר ראשון בכלכלה מהאוניברסיטה המטרופוליטנית של מנצ'סטר (אנ'). מספטמבר 1998 עד ספטמבר 2001 היה מנהל שיווק בחברת סאנופי בבריטניה. מספטמבר 2001 עד אפריל 2014 שנים מילא שורה של תפקידים בכירים בחברת התרופות האמריקאית ביוג'ן. בין היתר ניהל את עסקי החברה בארצות הברית והוביל בשנת 2013 את השקת התרופה לטרשת נפוצה טקפידרה (המתחרה בקופקסון של "טבע"). ממאי 2014 עד מאי 2019 היה מנכ"ל חברת התרופות השווייצרית סנדוז (Sandoz) וחבר הנהלה בחברת האם נוברטיס. היה שותף תפעולי בחברת ההשקעות Syncona Investment Management, ושימש מנכ"ל בשתי חברות בנות שלה, חברת Purespring Therapeutics, העוסקת בריפוי גנטי לטיפול במחלות כליה, ו-Forcefield Therapeutics, העוסקת בטיפול בהגנה על תפקוד הלב. בנובמבר 2022 הוחלט על מינויו לנשיא ומנכ"ל של חברת התרופות הישראלית "טבע", והוא נכנס לתפקידו בינואר 2023. טבע מודיעה על מינויו של ריצ'רד פרנסיס לנשיא ומנכ"ל החברה, באתר של טבע תעשיות פרמצבטיות, 22 בנובמבר 2022 Richard Francis, באתר של טבע תעשיות פרמצבטיות (באנגלית) סופי שולמן, מנכ"ל טבע: "החברה שיחקה כדי לא להפסיד, עכשיו נשחק כדי לנצח", באתר כלכליסט, 21 בפברואר 2024 ריצ'רד פרנסיס, ברשת החברתית LinkedIn Teva Pharma CEO Richard Francis on Q4 earnings, CNBC, January 31, 2024 ריצ'רד פרנסיס, ברשת החברתית LinkedIn